วันนี้มีโอกาสไปเดินเที่ยวชมสถาปัตยกรรมที่เกาะรัตนโกสินทร์ ต้องบอกว่าสวยงาม แต่อากาศร้อนมาก ๆ 

หลังจากชมความงามของศิลปะแล้วก็ได้เวลามาหาซื้อของต่อที่ดิโอลด์สยาม

ด้วยความที่อยู่กับอากาศร้อนมาก ๆ มานาน จึงกระหายน้ำ อยากทานขนม  พอดีเดินผ่านร้านกาโตว์ เฮาส์ จึงแวะในทันที

เมื่อเข้ามานั่งในร้าน ก็รู้สึกชอบในบรรยากาศ 
ข้างในร้านมีคนทุกเพศทุกวัย ดูคึกคักดี

ที่จริงปกติจะทานขนมพายไส้ต่าง ๆ  แต่วันนี้อยากลองทานขนมเค้ก กับขนมอย่างอื่น จึงได้สั่งขนมเค้กบานาน่า ช็อกฯ นมสด และคัสตาร์ดมาทาน

ก็ต้องบอกว่า ค่อนข้างผิดหวังเล็กน้อยกับขนมเค้กบานาน่า ฯ เพราะตัวขนมค่อนข้างเหนียว เนื้อแน่น จึงรู้สึกว่า ไม่อร่อย 

แต่ยังดีที่คัสตาร์ด เค้ก เนื้อนุ่ม หอม หวาน ราดคาราเมลจนชุ่ม อร่อยเลย 

เครื่องดื่มโกโก้เย็น รสชาติดี กลมกล่อมใช้ได้ แต่น้ำแข็งอัดแน่นไปนิดค่ะ







